Foto's: 'Disney'-huis het selfs 'n Tarzan-swaai | Maroela Media
'n Huis, met 'n oerwoud-tema, is in die mark vir $1,2 miljoen (sowat R17,7 miljoen) en kopers sal die kans kry om soos 'n regte Tarzan te leef en van vertrek na vertrek met 'n tou te swaai.
Die eiendomsagent is op soek na 'n "unieke koper" vir dié buitengewone huis in Lakeport, Kalifornië. Met 'n reusagtige olifant uit hout gekerf, plante, 'n swembad en selfs die swaai beskryf sosialemediagebruikers die drieslaapkamerhuis as 'n "Disney World vir volwassenes".
Die huis word op die eiendomsagentskapswebwerf Zillow geadverteer. Die eiendom is al sedert Oktober 2020 beskikbaar en daar was nog nie 'n geskikte koper nie.
Eiendomsagent Colleen Hennninger sê meeste mense wat na die eiendom kom kyk wil eintlik net kom loer, hulle is nie van voornemens om dit te koop nie.
Die eiendom was aanvanklik vir $1,9 miljoen in die mark.
Ek sal dit definitief geniet om vir 'n naweek of selfs week daar vakansie te hou, maar permanent bly: Nee dankie!!!! En definitief nie daai klomp geld werd nie. Selfs sinkplate binne gebruik as binne mure.